CELEX: 31972R2268
Language: el
Date: 1972-10-26 00:00:00
Title: Κανονισμός (ΕΟΚ) αριθ. 2268/72 της Επιτροπής της 26ης Οκτωβρίου 1972 περί τροποποιήσεως των κανονισμών αριθ. 785/67/ΕΟΚ και αριθ. 282/67/ΕΟΚ της Επιτροπής όσον αφορά την πληρωτέα τιμή κατά την προσφορά για πώληση στην παρέμβαση στον τομέα των λιπαρών ουσιών

Avis juridique important

|

31972R2268

Κανονισμός (ΕΟΚ) αριθ. 2268/72 της Επιτροπής της 26ης Οκτωβρίου 1972 περί τροποποιήσεως των κανονισμών αριθ. 785/67/ΕΟΚ και αριθ. 282/67/ΕΟΚ της Επιτροπής όσον αφορά την πληρωτέα τιμή κατά την προσφορά για πώληση στην παρέμβαση στον τομέα των λιπαρών ουσιών  

Επίσημη Εφημερίδα αριθ. L 244 της 27/10/1972 σ. 0023 - 0023 Φινλανδική ειδική έκδοση: Κεφάλαιο 3 τόμος 5 σ. 0005  Δανική ειδική έκδοση: Σειρά I Κεφάλαιο 1972(10-31.10) σ. 0021  Σουηδική ειδική έκδοση: Κεφάλαιο 3 τόμος 5 σ. 0005  Αγγλική ειδική έκδοση: Σειρά I Κεφάλαιο 1972(10-31.10) σ. 0021  Ελληνική ειδική έκδοση: Κεφάλαιο 03 τόμος 8 σ. 0147  Ισπανική ειδική έκδοση: Κεφάλαιο 03 τόμος 6 σ. 0095  Πορτογαλική ειδική έκδοση : Κεφάλαιο 03 τόμος 6 σ. 0095 

ΚΑΝΟΝΙΣΜΟΣ (ΕΟΚ) αριθ. 2268/72 ΤΗΣ ΕΠΙΤΡΟΠΗΣ της 26ης Οκτωβρίου 1972 περί τροποποιήσεως των κανονισμών αριθ. 785/67/ΕΟΚ και 282/67/ΕΟΚ της Επιτροπής όσον αφορά την πληρωτέα τιμή κατά την προσφορά για πώληση στην παρέμβαση στον τομέα των λιπαρών  ουσιώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1547/72(2), και ιδίως τα άρθρα 11 παράγραφος 5  και 26 παράγραφος 3,  Εκτιμώντας:  ότι ο κανονισμός 785/67/ΕΟΚ της Επιτροπής της 30ης Οκτωβρίου 1967 περί των λεπτομερειών αγοράς του ελαιολάδου από τους οργανισμούς παρεμβάσεως(3), όπως τροποποιήθηκε τελευταία από τον κανονισμό (ΕΟΚ) αριθ. 2501/71(4), και ο κανονισμός αριθ. 282/67/ΕΟΚ  της Επιτροπής της 11ης Ιουλίου 1967 περί των λεπτομερειών παρεμβάσεως για τους ελαιούχους σπόρους(5), όπως τροποποιήθηκε τελευταία από τον κανονισμό (ΕΟΚ) αριθ. 1594/72(6), καθορίζουν τους όρους πληρωμής του ελαιολάδου και των ελαιούχων σπόρων που  φέρονται στην παρέμβαση- ότι πρέπει να ορισθεί η πληρωτέα τιμή όταν το ελαιόλαδο ή οι ελαιούχοι σπόροι που προσφέρονται στην παρέμβαση ευρίσκονται ήδη στην αποθήκη όπου τίθενται υπό την ευθύνη του οργανισμού παρεμβάσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 3 παράγραφος 3 του κανονισμού αριθ. 785/67/ΕΟΚ και στο άρθρο 7 του κανονισμού αριθ. 282/67/ΕΟΚ προστίθεται το ακόλουθο εδάφιο:  "Η τιμή αυτή δύναται να αυξηθεί κατά το ποσό των εξόδων εισόδου στην αποθήκη μόνον εάν ο πωλητής πραγματοποιήσει την είσοδο στην αποθήκη μετά από αποδοχή της προσφοράς από τον οργανισμό παρεμβάσεως."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Οκτωβρίου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 165 της 21.7.1972, σ. 1.  (3) ΕΕ αριθ. 264 της 31.10.1967, σ. 11.  (4) ΕΕ αριθ. Ν 258 της 22.11.1971, σ. 7.  (5) ΕΕ αριθ. 151 της 13.7.1967, σ. 1.  (6) EΕ αριθ. Ν 169 της 27.7.1972, σ. 18.